cyanic-selkie/wikianc huggingface dataset:
Udayapurin piirikunta
Udayapurin piirikunta on yksi Nepalin 75 piirikunnasta. Se sijaitsee Nepalin Itäisen kehitysalueen Sagarmathan vyöhykkeellä.
Hamada (Shimane)
Hamada on Japanin kaupunki Honshūn saarella Chūgokun alueella Shimanen prefektuurissa. Se sijaitsee Japaninmeren rannikolla prefektuurin länsiosassa. Kaupungin rannikko on rikkonainen ja maisemiltaan kaunis. Suurin osa sen alueesta on Chūgokuvuoristoa ja etelässä se rajautuu Hiroshiman prefektuuriin. Hamadassa on 53 330 asukasta (joulukuussa 2019) ja sen pinta-ala on 690,68 neliökilometriä.
Udayapurin piirikunta
Udayapurin piirikunta rajautuu pohjoisessa Okhaldhungan, Khotangin ja Bhojpurin, idässä Dhankutan ja Sunsarin, etelässä Saptarin ja Sirahan sekä lännessä Sindhulin piirikuntaan.
Hamada (Shimane)
Nara-kaudella 700-luvulla Hamadaan sijoitettiin Iwamin provinssin pääkaupunki (kokufu) ja provinssitemppeli. Myöhemmin Kamakura-kaudella se kehittyi Aasian mantereelle suuntautuneen kaupan satamana. Edo-kaudella 1600-luvulla siitä tuli Hamadan daimiokunnan linnanaluskaupunki Matsudaira-klaanin hallinnassa ja siellä harjoitettiin muun muassa raudan, kattotiilten ja silkin tuotantoa. Kaupungin satamaa on kehitetty jo 1800-luvun loppupuolelta ja voimakkaammin 1950-luvulta lähtien. Sinne tuodaan etenkin puutavaraa. Myös kalastus ja kalatuotteiden valmistus ovat merkittäviä elinkeinoja. Kattotiilten lisäksi Sekishū-japaninpaperin valmistus on tärkeä perinteinen käsityön ala, joka on lisätty Unescon aineettoman kulttuuriperinnön luetteloon. Maaseutualueilla viljellään esimerkiksi viinirypäleitä, japaninkastanjaa ja siitakesieniä. Kaupunkioikeudet osana Japanin nykyistä kunnallishallintoa Hamadalle myönnettiin kuntaliitoksen yhteydessä vuonna 1940. Kaupunki kasvoi huomattavasti vuonna 2005, kun siihen liitettiin Asahin, Kanagin ja Misumin maaseutukaupungit sekä Yasakan kyläkunta.
Hamadan kulttuuriperintöön kuuluvat erilaiset historialliset muinaisjäänteet, kuten Iwamin provinssitemppelin ja Hamadan linnan rauniot. Tatamigauran pinnanmuodoiltaan monimuotoinen rannikkoalue on eräs kaupungin luonnonnähtävyyksistä. Ōsavuori ympäristöineen kaupungin etelärajalla kuuluu Länsi-Chūgokuvuorten puolikansallispuistoon. Kaupungissa toimii Shimanen prefektuurinyliopisto. Hamadaa palvelee JR Nishi-Nihonin San’in-päälinja.
Alfonso Signorini
Alfonso Signorini (s. 7. huhtikuuta 1964 Milano) on italialainen televisio- ja radiojuontaja.
Udayapurin piirikunta
Udayapurin piirikunnassa asui vuonna 2011 yhteensä 317 532 henkeä (287 689 as. vuonna 2001). Piirikunnan pinta-ala on 2 063 neliökilometriä ja väestötiheys 154 as./km². Hallinnollinen keskus on Triyuga (70 000 as., 2011), joka oli piirikunnan ainoa kaupunki vuoteen 2014 saakka. Se sijaitsee linnuntietä 170 kilometriä Kathmandusta kaakkoon. Vuonna 2014 piirikunnassa sijaitseva Katari (19 284 as. vuonna 2011, tuolloin kyläkomitea, VDC) sai kaupungin aseman.
Ekologis-hallinnollisesti piirikunta ryhmitellään osaksi Nepalin Itäistä kumpuvyöhykkettä. Tarkemmassa jaottelussa piirikunnasta 33,7 % sisällytetään alempaan trooppiseen, 45,9 % ylempään trooppiseen, 17,8 % subtrooppiseen ja 0,5 % lauhkeaan kasvillisuusvyöhykkeeseen sekä 2,1 % vesistöihin kuuluvaksi.
Paulette Veste
Paulette Veste (s. 24. helmikuuta 1928 Lespesses, Pas-de-Calais, Ranska) on entinen ranskalainen yleisurheilija, jonka päälajit olivat kuulantyöntö ja kiekonheitto.
Veste voitti Ranskan mestaruuden kiekonheitossa vuosina 1948, 1951 ja 1952 sekä kuulantyönnössä vuosina 1949, 1952 ja 1953. Hän teki kiekonheitossa Ranskan ennätykset 38,83 m ja 40,95 m vuonna 1948 ja oli kaikkien aikojen toinen ranskalainen 40 metriä ylittänyt kiekonheittäjänainen. Hän on pituudeltaan 172-senttinen.
Viitasaaren kirkko
Viitasaaren kirkko on Viitasaaren evankelis-luterilaisen seurakunnan pääkirkko Viitasaarella Keski-Suomessa. Kirkko sijaitsee Haapasaaressa kaupungin keskustan eteläpuolella. Kirkko valmistui vuonna 1878 vuonna 1877 perustetun hautausmaan viereen. Kirkko on järjestyksessä (kirjoitetun tiedon mukaan) seurakunnan neljäs.
Historia
Viitasaaren seurakunnan ensimmäinen kirkko sijaitsi Viitasaaressa, kuten kaksi seuraavaa kirkkoa. Ensimmäinen kirkko oli rakennettu noin vuonna 1600. Saarta kutsutaan Vanhaksi Kirkkosaareksi. Siellä sijaitsee myös Viitasaaren vanhin hautausmaa, joka on perustettu 1590-luvulla. Saaressa sijaitsee myös Viitasaaren vanha mestauspaikka. Seuraavat kirkot rakennettiin samaan paikkaan vuosina 1653 ja 1777. Maaherra Anders Ramsay oli määrännyt vuonna 1775, että uusi kirkko olisi rakennettava Ristiharjunmäelle (nykyisen Suihkosenmutkan paikkaan), mutta seurakuntalaiset pitivät paikkaa sopimattomana, ja kirkko rakennettiin entiselle paikalle Viitasaareen.
Kun kirkko alkoi olla rapistunut, alettiin 1870-luvulla suunnitella uutta kirkkoa. Sijaintipaikaksi esitettiin Ukonkalliota (nyk. Hakamäki), Käräjämäkeä (nyk. Koulunmäki), Ristinmäkeä (nyk. Viestinmäki) ja Haapasaarta, ja viimeksi mainittu paikka vei voiton. Kirkko purettiin ja rakennettiin uudelleen suurennettuna ja eräitä muitakin muutoksia tehden 1877–1878 mantereen puolelle Haapasaareen, jossa se nykyään sijaitsee.
Kirkko
thumb|right|Kirkon alttari vuonna 1996. Viitasaaren nykyinen kirkko on malliltaan päätytornillinen ristikirkko, jonka ristikeskuksen sisäkulmat oli viistetty. Kirkko valmistui vuonna 1878 Haapasaareen haapajärveläisen rakennusmestarin Mikko Karjalahden johdolla. Rakennus koki perusteellisen muutoksen vuonna 1925 arkkitehti Alvar Aallon laatimien korjaussuunnitelmien pohjalta. Kirkon uusgoottilainen muotokieli muuttui klassisistiseksi. Korjaustyön urakoivat kurikkalaiset rakennusmestarit Anton Hakola ja Iisakki Ruuska. Seuraava kunnostus toteutettiin arkkitehti Paavo Riihimäen piirustusten perusteella. Vuoden 1970 korjaussuunnitelmat laati Aslak Sarre. Kirkkorakennus on suojelukohde.
Vielä syksyllä 2016 rakennusta tutkineet asiantuntijat pitivät rakennusta hyväkuntoisena ja suorana. Rakennusta tutkittiin sen takia, että WC-tiloja suunniteltiin tehtäväksi itse kirkkoon, kun nyt ne ovat huonokuntoisessa huoltorakennuksessa. Vuonna 2017 kuitenkin havaittiin kirkon rakenteissa liikkeitä. Katon todettiin painuneen alas noin 30 senttimetriä sekä kirkon seinien taipuneen ulospäin. Syyksi osoittautuivat korjaustöissä tehdyt virheet, jotka olivat heikentäneet tukirakenteita: Aallon johtamassa saneerauksessa oli poistettu pystyhirsien sidepultteja ja 1990-luvulla katkaistu pystypilari. Rakennuksen runko ei enää tukeudu perustuksiin, ja kirkon todettiin tarvitsevan välittömästi apurakenteita. Kirkko tuettiin väliaikaisilla tukitangoilla. Väliaikaisratkaisun toteutus maksoi yli 92 000 euroa. Syksyllä 2019 korjauskustannusten arvioitiin nousevan 4,13 miljoonaan euroon.
Hautausmaa
Kirkon ympäristöä uudistettiin kesällä 2008. Haapasaaren itärannalle tehtiin 1596 hautapaikan uusi hautausmaa-alue. Arkkuhautojen lisäksi alueelle tehtiin uurnapaikkoja 187 ja sirottelualue tuhkalle. Uudelle hautausmaa-alueelle tuli myös tunnustukseton hauta-alue.
Rivas (täsmennyssivu)
Rivas tarkoittaa muun muassa seuraavia:
Acid Queen
Acid Queen on Tina Turnerin toinen sooloalbumi, joka on julkaistu vuonna 1975.
Matt Murley
Matt Murley (s. 17. joulukuuta 1979 Troy, New York, Yhdysvallat) on yhdysvaltalainen jääkiekkoilija, joka pelaa kaudella 2012–2013 Elitserien-joukkue Timrå IK:ssa. Hän on aiemmin pelannut myös yhteensä 62 NHL-ottelua tehopistein 2+7=9 sekä keräten 38 jäähyminuuttia. Murley on pelipaikaltaan laitahyökkääjä, mutta osaa pelata myös keskellä. Hänen vahvuuksiin kuuluu kädet, pelintekeminen ja erikoistilannepelaaminen.
Ura
Kaudeksi 2002–2003 Murley siirtyi kaksivuotisella tulokassopimuksella Pittsburgh Penguinsin organisaatioon. Hän pelasi koko kauden sen farmijoukkue Wilkes-Barre/Scranton Penguinsissa, AHL:ssä, jonka kolmanneksi paras pistemies Murley oli tehoilla 21+37=58. Kaudella 2003–2004 hän debytoi Penguinsin NHL-joukkueessa, jossa Murley pelasi 18 runkosarjaottelua tehopistein 1+1=2. Kauden 2004–2005 hän pelasi kokonaan farmissa NHL:n työsulun takia. Murley teki elokuussa 2005 vuoden mittaisen jatkosopimuksen Penguinsin kanssa. Hän aloitti ja pelasi koko kauden 2005–2006 ylhäällä Pittsburghissa ja teki 41 runkosarjaottelussa tehot 1+5=6.
Heinäkuussa 2006 Murley teki vuoden mittaisen sopimuksen Colorado Avalanchen kanssa. Hän pelasi kuitenkin kauden 2006–2007 kokonaan AHL-joukkue Albany River Ratsissa, jonka toiseksi paras pistemies Murley oli Keith Aucoinin jälkeen tehoilla 23+32=55. Kevään 2007 pudotuspeleissä hän oli joukkueen paras pistemies ja syöttäjä tehoilla 1+5=6. Kaudeksi 2007–2008 Murley siirtyi Phoenix Coyotesin organisaatioon. Hän oli sen farmijoukkue San Antonio Rampagen paras pistemies ja syöttäjä tehoilla 21+41=62. Murley pelasi kauden aikana myös kolme NHL-ottelua tehden yhden syöttöpisteen.
Murley teki kaudeksi 2008–2009 vuoden mittaisen sopimuksen Carolina Hurricanesin kanssa, mutta hän siirtyi jo ennen kauden alkamista KHL-joukkue Amur Habarovskiin lokakuussa 2008. Kauden 2009–2010 Murley aloitti Sveitsin toiseksi korkeimmalla sarjatasolla National League B:n SC Langenthalin riveissä, mutta hän vietti kevätkauden sarjatasoa ylempänä National League A:ssa, ensin HC Luganon ja Langenthalissa tehdyn visiitin jälkeen Rapperswil-Jona Lakersin riveissä.
Syyskuussa 2010 Murley siirtyi kahden kuukauden mittaisella sopimuksella Elitserien-joukkue Linköpings HC:n riveihin, mutta hänen try-out -sopimuksensa purettiin kuitenkin lokakuussa. Murley teki marraskuussa saman mittaisen sopimuksen Timrå IK:n kanssa. Hän jatkoi joukkueessa kauden loppuun ja jatkoi sopimustaan vuodella tammikuussa 2011. Kaudella 2011–2012 Murley voitti tehoilla 15+16=31 Timrån sisäisen pistepörssin. Hän voitti myös koko Kvalserienin pistepörssin tehoilla 4+7=11. Jotkut huhut ovat viemässä Murleytä kaudeksi 2012–2013 Suomeen. Murley oli kuitenkin kauden alun pelaamatta ja palasi tammikuussa 2013 Timrån joukkueeseen.
Maksasyöpä
Maksasyöpä on maksasta lähtevä syöpäsairaus. Maksassa sijaitseva pahanlaatuinen kasvain voi olla myös muun syövän etäpesäke. Esimerkiksi Yhdistyneessä kuningaskunnassa tällainen maksaan levinnyt syöpä on kolmisenkymmentä kertaa yleisempi kuin maksasta lähtevä syöpä. Afrikassa ja Aasiassa maksasta lähtevä syöpä on kuitenkin melko yleinen. Primaarista maksasyöpää aiheuttaa pääasiassa maksakirroosi. Mikä tahansa maksakirroosia aiheuttava sairaus voi siten johtaa maksasyöpään. Tällaisia sairauksia ovat varsinkin B- ja C-hepatiitit, alkoholimaksasairaus ja hemokromatoosi.
Maksa ja maksakasvaimet
thumb|right|Leikattu maksakasvain. Maksa on ihmisen suurin yksittäinen sisäelin, ja se painaa aikuisella yhdestä puoleentoista kiloa. Sillä on useita tärkeitä tehtäviä.
Diéma
Diéman kunnan pinta-ala on 1 183 neliökilometriä. Se rajoittuu pohjoisessa Béman ja Grouméran, idässä Dianguirdén, etelässä Madiga Sackon ja lännessä Diangounté Camaran kuntiin. Seutu kuuluu Sahelin vyöhykkeeseen.
Ottavio Rinuccini
Ottavio Rinuccini (s. noin 1562 Firenze – 1621) oli italialainen runoilija. Hän matkusti Maria de' Medicin mukana Ranskaan, ja hänestä tuli Henrik IV:n kamariherra. Rinuccini on oopperatyylin luojia tekemillään teksteillä oopperoihin Dafne, Euridice ja Arianna. Rinuccini oli myös pidetty lyyrikko. Hänen teoksiaan on julkaistu muun muassa 1622 ja 1802.
Diéma
Kuntaan kuuluu 14 kylää. Asukkaista 65 % on soninkeja, 20 % bambaroita, 10 % maureja, 3,5 % fulbeja ja 1,5 % kagoroja. Lisäksi on jonkin verran diawandoja.
Maksasyöpä
Maksa ja maksakasvaimet
Maksaan voi ilmaantua erilaisia kasvaimia, jotka voivat olla hyvän- tai pahanlaatuisia. Hyvänlaatuiset maksakasvaimet ovat suhteellisen yleisiä ja tavallisesti oireettomia maksamuutoksia, jotka vaativat harvoin hoitoa. Tyypillisesti hyvänlaatuinen maksakasvain ilmeneekin sattumalöydöksenä. Hyvänlaatuisiin maksakasvaimiin lukeutuvat maksa-adenooma, fokaalinen nodulaarinen hyperplasia ja maksan hemangiooma. Suurin osa maksasyövistä on hepatosellulaarisia karsinoomia (HCC) eli maksasolusyöpiä.
Diéma
Diémasta on maantieyhteydet Kayesiin, Nioroon ja Katiin. Paikallisia elinkeinoja ovat maanviljely, karjanhoito, käsityöammatit, kalastus ja kaupankäynti. Tärkeimmät viljelykasvit ovat durra, lehmänpapu, hirssi ja vihannekset. Kotieläimiä ovat naudat, lampaat, vuohet, aasit ja hevoset. Palveluihin kuuluu seitsemän alakoulua, yläkoulu, piirin poliklinikka ja kolme terveysasemaa.
Maksasyöpä
Maksa ja maksakasvaimet
Maksasolusyöpä on hepatosyyteistä alkava syöpätauti. On olemassa myös muita, harvinaisempia maksasyöpiä. Angiosarkoomat ja hemangiosarkoomat lähtevät maksan verisuonista ja kasvavat nopeasti. Kolangiokarsinooma on sappitiesyöpä, ja hepatoblastooma on yleensä alle 4-vuotiailla tavattava lasten syöpä. Fibrolamellaarinen maksasolusyöpä on maksasyöpä, joka tavallisimmin ilmenee nuorella potilaalla, jolla ei ole taustalla muuta maksasairautta. Kyseiselle maksasyöpätyypille ei tunneta erityisiä riskitekijöitä.
Maksasta lähtevä syöpä erittää vereen alfa-1-fetoproteiinia ; sairastuneista 70–80 %:lla AFP-taso kohoaa. Maksakasvaimet nostavat AFOS-arvoa.
Maksametastaasit
Maksa on imusolmukkeiden jälkeen toiseksi yleisin kohde, johon syöpä leviää. Syöpään kuolevista potilaista 30–70 %:lla on maksametastaaseja. Yleensä maksaan levinnyt syöpä ei ole parannettavissa.
Oireet
Primaarinen maksasyöpä löydetään harvoin varhaisessa vaiheessa, koska sen oireet alkavat viiveellä. Mahdollisiin maksasyövän oireisiin kuuluvat aikuisilla ikterus eli keltaisuus, laihtuminen, ruokahaluttomuus, kipu, kuume ja oksentelu. Kipua voi esiintyä ylävatsalla tai oikean kylkikaaren seudulla. Kyhmy voi olla mahdollista myös tuntea ylävatsalla. Etäpesäkkeet voivat aiheuttaa oireita; esimerkiksi luuston etäpesäkkeet ovat syöpäpotilailla yleinen kivun syy.
Maksasyöpä leviää tavallisesti ensin maksan seudun imusolmukkeisiin, sitten muihin imusolmukkeisiin, keuhkoihin tai luustoon. Maksasyöpä voi aiheuttaa sisäisen verenvuodon, askitesta tai maksan vajaatoimintaa.
Pienten lasten hepatoblastooman keskeisiä oireita ovat pullistuma oikealla ylävatsalla ja heikkenevä yleiskunto. Myös keltaisuutta voi esiintyä.
Riskitekijät
Maksasyöpä on tavallisesti kirroosin komplikaatio. Esimerkiksi B- ja C-hepatiitit sekä alkoholimaksasairaus voivat johtaa kirroosiin. Maailmanlaajuisesti 80 % primaareista maksasyövistä johtuu kroonisesta B-hepatiitista. B-hepatiitti nostaakin maksasyöpäriskin yli 200-kertaiseksi. Hepatiitti C -potilaista 4 % saa maksasyövän. Tämä tarkoittaa kahtakymmentä prosenttia heistä, jotka saavat hepatiitti C:n tuloksena kirroosin. Autoimmuunihepatiittiin kuuluu kasvanut maksasyöpävaara, vaikka riski ei olekaan yhtä suuri kuin kroonisista virushepatiiteista kärsivillä. Tutkimusten mukaan primaarinen biliaarinen kirroosi altistaa maksasyövälle yhtä lailla kuin muukin kirroosi. Maksasyöpä voi myös liittyä tyrosinemiaan tai alfa1-antitrypsiinivajeeseen Primaarinen sklerosoiva kolangiitti nostaa kolangiokarsinooman eli sappitiesyövän riskin 161-kertaiseksi.
Hoitamaton hemokromatoosi johtaa 25 %:lla potilaista maksasyöpään.
Maksasyöpä on miehillä kaksi kertaa yleisempi kuin naisilla. Diabetes, ikä ja tupakointi kasvattavat riskiä. HIV-positiivisten ja AIDS-potilaiden maksasyöpäriski on viisinkertainen. Hyljinnänestolääkitys kaksinkertaistaa riskin. Diabeetikkojen maksasyöpävaara on kaksin- tai kolminkertainen.
Anabolisten steroidien pitkäaikainen käyttö kasvattaa maksasyöpävaaraa. E-pillerit voivat nostaa maksa-adenooman riskiä ja eräiden tutkimusten mukaan myös maksasyöpävaaraa. Tutkimukset kuitenkin ovat keskittyneet pääasiassa aiemmin käytettyihin e-pillereihin. Isän, äidin, veljen tai siskon sairastama maksasyöpä nostaa henkilön omaa maksasyöpävaaraa yhdysvaltalaisen tutkimuksen mukaan nelinkertaiseksi.
Maksasyövän aiheuttaja jää toisinaan tuntemattomaksi. Jopa 25 % yhdysvaltalaisissa keskuksissa nähdyistä maksasolusyöpätapauksista on etiologialtaan tuntemattomia. Kilpirauhasen vajaatoiminta on mahdollinen maksasyövän riskitekijä henkilöillä, joilla ei ole todettavissa aiempaa maksasairautta. Toukokuun 2009 Hepatology-lehdessä julkaistun tutkimuksen mukaan kilpirauhasen vajaatoiminnasta yli vuosikymmenen ajan kärsineet naiset sairastuvat kolme kertaa muita todennäköisemmin hepatosellulaariseen karsinoomaan.
Esiintyvyys
Maksasta lähtevä on maailman mittakaavassa viidenneksi yleisin syöpä. Maksasyöpä on maailman kolmanneksi yleisin syöpäkuoleman syy. Se on yleinen sairaus Aasiassa ja Afrikassa, mutta harvinaisempi länsimaissa. Vuosittain maailmassa todetaan yli 600 000 uutta tapausta. Vuonna 2007 Suomessa todettiin maksasyöpä 370 henkilöllä, ja siihen kuoli 348 suomalaista. Esimerkiksi Ruotsissa vain joka sadas syöpätapaus on maksasyöpä.
Saharan eteläpuoleisen Afrikan miesten syövistä maksasyöpä on toiseksi yleisin (13,3 %) heti Kaposin sarkooman (15,9 %) jälkeen. Saman alueen naisilla se on neljänneksi yleisin syöpä (5,5 %) kohdunkaulan syövän (25,4 %), rintasyövän (17,4 %) ja Kaposin sarkooman (6,2 %) jälkeen.
Japanissa maksasyöpä on yleisempää kuin missään muussa teollisuusmaassa. Yhdysvalloissa miesten maksasyöpävaara on vietnamilaisilla korkeampi kuin millään muulla etnisellä ryhmällä.
Hepatoblastooma on hyvin harvinainen maksakasvain, jota Suomessa todetaan noin yhdellä lapsella vuodessa. Kolangiokarsinoomia sekä sappirakkosyöpiä todetaan Suomessa vuosittain yhteensä 250, ja niistä kolangiokarsinooma on harvinaisempi.
Diagnosointi
Maksan biopsia on varma tapa päästä diagnoosiin. Maksasta otetaan mikroskoopilla tutkittava kudosnäyte ohuen neulan tai laparoskoopin avulla. Näytepalan tutkiminen on ainoa selkeä tapa saada varmuus siitä, onko maksassa tapahtunut muutos hyvän- vai pahanlaatuinen.
Kasvaimen muoto, koostumus ja rakenne voidaan selvittää ultraäänitutkimuksella. Tietokonetomografiatutkimuksella voidaan määrittää kasvainten määrä ja sijainti.
Kun maksasyöpä todetaan, määritetään myös sen levinneisyysaste.
Hoitokeinot
Maksasyövän ainoa parannuskeino on leikkaus, mutta kasvaimen on oltava tällöin melko pieni ja sen on sijaittava sellaisessa maksan osassa, josta se voidaan poistaa. Muun maksan on lisäksi oltava terve, jotta leikkauksesta selvittäisiin. Usein maksassa on jo maksakirroosin aiheuttamia vaurioita, minkä vuoksi leikkaus on mahdollinen harvoin. Maksansiirto on toki mahdollinen, mutta syöpä on usein siinä vaiheessa levinnyt liikaa. Maksansiirron perusteena onkin harvoin maksasyöpä.
Kun leikkausta ei voida suorittaa, voidaan kasvainta pienentää, ja myös hidastaa sen kehitystä, vaikkapa ruiskuttamalla kasvaimeen sille haitallisia aineita kuten puhdasta alkoholia ja häiritsemällä kasvaimen verenkiertoa. Sytostaatit ovat myös avuksi. Oireita voidaan lievittää lääkkeillä, mutta tautia ei voida ilman leikkausta parantaa. Sorafenibin on havaittu pidentävän merkittävästi potilaiden elinikiä.
Ennuste
Maksasyöpä johtaa useimmiten kuolemaan vuoden sisällä; Suomessa 28 % miehistä ja 18 % naisista on elossa vuoden kuluttua taudin toteamisesta. 5-vuotiseloonjäämisennuste on miehillä 7 % ja naisilla 3 %. Sappitie-/sappirakkosyövän ennuste on parempi. Maksasyövän huonoon ennusteeseen vaikuttaa osaltaan se, että useimmilla potilailla on taustalla muu maksasairaus, joka voi jo itsessään olla henkeä uhkaava.
Pienten lasten hepatoblastooman ennuste on parempi kuin maksasyövän yleensä; 60-70 % sairastuneista toipuu taudistaan.
Maksasyöpä koirilla
Koirilla primaarisen maksasyövän vaara on kasvanut sen ollessa 10-vuotias tai vanhempi. Sairaus on hieman yleisempi uroskoirilla. Yleensä koiran maksasyöpä ei leviä muualle. Primaarisen maksasyövän kehittymistä yleisempää kuitenkin on muun syövän leviäminen maksaan. Maksasyövän mahdollisia merkkejä koirilla ovat muiden muassa oksentaminen, ruokahaluttomuus, letargia, sisäiset verenvuodot, anemia, kasvanut jano ja tihentynyt virtsaaminen.
Maksasyöpä kulttuurissa
Maksasyövästä kerrotaan muiden muassa Riitta Ali-Rekolan kirjassa Lintuni, kaivattuni (1994) ja P. C. Jersildin kirjassa Vanha rakastettu (1996).
Erään murhan anatomia
Erään murhan anatomia (Anatomy of a Murder) on yhdysvaltalainen näytelmäelokuva vuodelta 1959. Elokuva on Otto Premingerin ohjaama oikeussalidraama, joka perustuu tuomari John D. Voelkerin alias Robert Traverin romaaniin Erään murhan anatomia vuodelta 1958. Romaanin tapahtumat sijoittuvat Michiganiin, ja niiden taustalla on vuonna 1952 pidetty murhaoikeudenkäynti, jossa Voelker toimi puolustusasianajajana. vasen|pienoiskuva|Brooks West, George C. Scott ja James Stewart Elokuvan päärooleissa nähdään James Stewart, Lee Remick, Ben Gazzara, Arthur O’Connell ja George C. Scott. Elokuvan jazz-vaikutteisen musiikin sävelsivät Duke Ellington ja Billy Strayhorn, ja Ellington nähdään sivuroolissa kapakanomistajana. Alkutekstijakson animaation suunnitteli Saul Bass.
Erään murhan anatomia kuuluu elokuvahistorian merkittävimpiin oikeussalidraamoihin. Yhdysvaltain elokuvainstituutin äänestyksessä vuonna 2008 se oli seitsemänneksi paras oikeussalidraama. Elokuvassa käsitellään raiskaustapausta suorasukaisesti, ja Preminger pyrki horjuttamaan siten niin sanottua Haysin ohjeistoa, joka sääteli elokuvien siveellisyyttä.
Elokuva sai seitsemän Oscar-ehdokkuutta, muun muassa parhaasta elokuvasta ja parhaasta miespääosasta, mutta se ei voittanut ainuttakaan palkintoa. Elokuvan musiikki sai kaksi Grammy-palkintoa.
The New York Timesin kriitikot valitsivat Erään murhan anatomian vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2012 se valittiin Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia.
Elokuvan sijoittuessa monien amerikansuomalaisten asuttamaan Michiganiin sen sivuhahmoina nähdään kaksi amerikansuomalaista henkilöä, Toivo ja Sulo.
Buizingenin junaturma
Buizingenin junaturma tapahtui 15. helmikuuta 2010 Buizingenin kylässä Hallen lähistöllä Belgiassa, kun kaksi paikallisjunaa törmäsi toisiinsa aamulla kello 08:28 paikallista aikaa. Noin 15 kilometriä Brysselin lounaispuolella tapahtuneessa onnettomuudessa kuoli eri lähteiden mukaan 12–25 henkeä ja 55 loukkaantui vakavasti. Onnettomuuspäivänä viranomaiset vahvistivat kymmenen kuollutta, mutta myöhemmin uhrien määräksi ilmoitettiin 18.
Kabulin pommi-isku 2016
Kabulin pommi-isku 2016 tapahtui Afganistanin pääkaupungissa Kabulissa 23. heinäkuuta 2016, kun itsemurhapommittaja iski keskellä mielenosoitusta. Viranomaisten mukaan ainakin 61 ihmistä on saanut surmansa ja yli 200 on loukkaantunut.
Mielenosoittajat olivat pääasiassa etnisesti hazaria, jotka osoittivat mieltään hallituksen toimia vastaan. Hazarien asuttaman köyhän Bamiyanin maakunnan halki oli tarkoitus rakentaa sähkölinja, mutta hallitus muutti suunnitelmansa ja sähkölinja ei tulisi sinne lainkaan. Mielenosoittajat vaativat että hallitus muuttaisi linjausta alkuperäisen mukaiseksi jotta sähköä saataisiin seudulle joka kärsii sähköpulasta. Isis on ilmoittautunut iskun tekijäksi.
Paloturvakaappi
pienoiskuva|Turvakaappi vaarallisille aineille, jossa lisävarusteena kiertoilmasuodatin pienoiskuva|Turvakaappi paineistetuille kaasupulloille pienoiskuva|Kaasupullokaappi pienoiskuva|Paloturvallinen alatasokaappi vaarallisille aineille
Palavien kemikaalien tai paineistettujen kaasupullojen turvalliseen varastointiin käytetään paloturvakaappia. Sen tarkoituksena on estää kaapissa varastoituja aineita levittämästä tulipaloa tai aiheuttamasta räjähdystä tulipalon sattuessa. Käyttöalat ja käyttäjät ovat erilaisia: teollisuus, laboratorio, yliopistot, sairaalat, apteekit, kaupat, marketit, vaarallisten aineiden laitokset, turvallisuusinsinöörit, turvallisuuspäälliköt jne. Toisin sanoen kaikki kohteet joissa ollaan tekemisessä palavien nesteiden kanssa.
Rakenne
Paloturvakaappien suunnittelua, valmistusta ja testausta säätelevät eurooppalaiset standardit EN 14470-1 (palavien nesteiden varastointikaapit) ja EN 14470-2 (paineistettujen kaasupullojen varastointiin ja tyhjentämiseen tarkoitetut kaapit).
Turvakaapit koostuvat yleensä sisärungosta (puu tai metalli), palosuoja-eristyksestä, automaattisesti sulkeutuvista tulo- ja poistoilmaventtiileistä, ovien automaattisesta sulkemismekanismista tulipalon sattuessa (ei kaasupullokaapeissa) ja palotiiviistä ovista sekä valinnaisesti maadoitusliitännästä.
Paloturvakaappeihin on saatavilla erilaisia sisävarusteita, kuten hyllyjä, vetolaatikoita ja varastointi-alustoja, joissa kemikaaleja varastoidaan. Vaarallisten vuotojen estämiseksi turvakaapit on varustettu pohja-altailla jotka keräävät mahdolliset nestevuodot.
Kaasupullokaapit on tarkoitettu painekaasupullojen turvalliseen säilytykseen. Kaasujen poistamiseksi kaappiin porataan läpiviennit ennalta määrätyissä pisteissä, joiden kautta metalliputket asennetaan. Nämä putkikäytävät on tiivistettävä riittävän palosuojan varmistamiseksi. Useimmat kaasupullokaappimallit on varustettu luiskalla tai rampilla, joka voidaan asettaa tai taittaa ulos ovesta, jotta palosuojatiivisteet eivät vahingoitu jokapäiväisessä käytössä kaapin ollessa paikallaan.
Kaappimalleja on saatavana eri leveyksillä, eri korkuisina ja eri palosuojaluokilla sekä erilaisilla ovi- ja lukitusjärjestelmillä:
Käyttö
On suositeltavaa kytkeä turvakaapit pysyvästi toimivaan poistoilmajärjestelmään. Jos turvakaappia ei ole liitetty tekniseen poistoilmajärjestelmään, tiettyä aluetta kaapin edessä ja sen ympärillä on pidettävä vyöhykkeen 2 räjähdysalttiina alueena. Jos turvakaappiin kuitenkin on liitetty 24/7 käyttötekninen poistoilmalaite, vaarallinen alue rajoittuu kaapin sisäpuolelle. Korroosiovaurioiden välttämiseksi tämäntyyppisessä kaapissa ei pidä varastoida happoja tai emäksiä.Tämän tyyppisille aineille on olemassa omat erikoiskaappinsa Ks. TRbF Liite L: Varastotilat työtiloissa (turvakaapit) / 4.1 ja 4.2 ja BGR 104 2.2.8.
Toimintaperiaate
Tulipalon sattuessa ja ympäröivän ilmanlämmön noustessa noin 50 °C asteeseen, turvakaapin ovet sulkeutuvat automaattisesti. Tätä prosessia ohjataan yleensä bimetallisten laukaisijoiden tai sulavien jousitusten avulla. Ympäristön lämpötilan ollessa noin 160 °C turvakaapin palosuojatiivisteet turpoavat ja siten tiivistävät ovien liitokset. Tulo- ja poistoilma-aukkojen palosuojaventtiilit sulkeutuvat noin 70 °C asteessa. Kaiken tämän seurauksena kaappi on täysin ilmatiiviisti suljettu.
Lisäturvaa antavat turvakaappimallit, joissa on automaattinen oven sulkeminen päivittäisessä käytössä; tietyn ajan kuluttua (säädettävissä esim. 30 sekunttiin) kaappi sulkeutuu automaattisesti ja minimoi siten vaarallisten aineiden vuotamisen riskin.
Paineistettujen kaasupullojen turvakaapeissa ei yleensä ole automaattista oven sulkemista, koska näiden kaappien ovet on aina suljettava käytön aikana (heti täytön tai ulosottamisen jälkeen).
Suorituskyky
Turvakaappi estää paloturvaluokkansa mukaisesti kaapin sisällä varastoitujen aineiden lämpötilanousun tietyn ajan puitteissa. Esim. tyypin 30 EN turvakaappi antaa 30 minuutin turvan jonka aikana kaapin sisälämpö ei nouse kriittisen pisteen yli. Vaarallisten aineiden ja palavien nesteiden kohdalla tämä piste on 180°C. Painekaasupullojen kaappien sallittu raja on 50 astetta. Tämä testataan erillisissä palokammioissa jossa koko kaapin on altistuttava samalle lämpötilanousulle EN-standardin mukaisesti.
Testaus ja huolto
Työturvallisuutta koskevan asetuksen 3 ja 10 §:n sekä DIN EN 14470 :n mukaan pätevän henkilön on tarkastettava turvakaapit säännöllisesti.
Testin laajuus:
Huippukehitystä
Aktiivisten turvakaappien osalta on olemassa lisävarotoimia, esimerkiksi pakollinen ilmanvaihto tai kaapin kaikkien metalliosien sähköä johtava jauhemaalaus[8][9].
Ensimmäisillä turvakaapeilla (1970-luvulla) palonkestävyys oli vain 20 minuuttia. Käyttämällä kalsinointimateriaaleja (tavallisen kivivillaeristyksen sijaan) paloturvan kestoa voidaan nykyään pidentää 90 minuuttiin.
Samalla on ollut mahdollista vähentää merkittävästi seinämän paksuutta (erityisesti oven paksuutta). Tämä taas on mahdollistanut esim. taitto-ovien käytön tavallisten siipiovien rinnalla.
Kotšovo
Kotšovo (, komipermjakiksi Кöч, Kötš) on kylä, maalaiskunta sekä Permin aluepiirin Permin Komin piirikuntaan kuuluvan Kotšovon piirin hallinnollinen keskus. Se sijaitsee Kosan sivujoen Sepolin varrella 75 kilometriä Kudymkarista pohjoiseen. Asukkaita on 3 400 henkeä (vuonna 2002).
Kotšovossa toimii maatalousyritys, meijeri, puunhankintaa ja -jalostusta harjoittavia yrityksiä sekä rakennusyrityksiä. Kylässä on ala- ja keskikoulu, lasten luomistyön keskus, taidekoulu, kulttuuritalo, kaksi kirjastoa ja piirisairaala.
Günter Raphael
pienoiskuva|Günter Raphael vuonna 1926. Günter Raphael (30. huhtikuuta 1903 Berliini – 19. lokakuuta 1960) oli saksalainen säveltäjä ja pianisti.
Lapsuus, opinnot ja uran alku
Raphael aloitti lapsena pianon- ja alttoviulunsoiton. Hänen ensimmäinen sävellyksensä oli Lied pianolle vuodelta 1913. 1910-luvulla hän sai yksityisopetusta sävellyksessä Arnold Ebeliltä, vaikka oli hankkinut laajat taidot jo itsenäisesti. Berliinin musiikkiyliopiston pääsykokeessa vuonna 1922 hän sai niin hyvän tuloksen, että sai Leipzigin Robert Schumann -järjestön stipendin ja pääsi Robert Kahnin oppilaaksi. Vuonna 1923 Leipzigin tuomaskanttori Karl Straube ryhtyi Raphaelin tukijaksi ja neuvojaksi. Strauben aloitteesta Raphael sai yksityisopetusta Arnold Mendelssohnilta Darmstadtissa vuonna 1925. Samana vuonna Busch-kvartetti kantaesitti Raphaelin ensimmäisen jousikvarteton (e-molli) Berliinissä. Sama kvartetti kantaesitti myös toisen jousikvarteton (C-duuri) Berliinissä vuonna 1926.
1920-luvun lopusta Natsi-Saksan aikaan
Vuonna 1926 Raphael solmi sopimuksen Breitkopf & Härtelin kanssa ja muutti Leipzigiin, jossa Wilhelm Furtwängler johti Gewandhaus-orkesteria hänen ensimmäisen sinfoniansa kantaesityksessä. Vuosina 1926–1934 Raphael opetti musiikin teoriaa ja sävellystä Leipzigin konservatoriossa. Puoliksi juutalaisen etnisen taustansa takia Raphael menetti musiikkinsa lailliset esittämismahdollisuudet Natsi-Saksassa vuonna 1934. Häneltä vietiin myös opetuspaikka Leipzigin konservatoriossa. Hän meni naimisiin tanskalaisen oppilaansa, pianisti Pauline Jessenin (1910–2002) kanssa Kööpenhaminassa. Pariskunta muutti Meiningeniin, jossa Jessenillä oli työpaikka opettajana. Meiningenissa syntyivät kahdeksan vuoden välein tyttäret Dagmar ja Christine, joista jälkimmäisestä (1943–2008) tuli muun muassa isänsä viulutuotannon tulkinnut viulisti.
Raphael joutui viettämään pitkiä aikoja sairaalassa tuberkuloosin takia. Lisäksi natsit aiheuttivat hänelle hengenvaaran etenkin vuoden 1941 jälkeen, mutta Raphael jatkoi sävellystyötä ja sai usein suojelua lääkäreiltään.
Raphael oli vuosina 1931–1936 toistuvasti yhteydessä Sibeliukseen, mutta ei saanut tältä kaipaamaansa apua. Välillä Raphael kertoi, että Furtwänglerin arvion mukaan tämän onnistuisi jatkaa uraansa Saksassa. Syksyllä 1946 Raphael otti jälleen yhteyttä Sibeliukseen kertoakseen, että oli selviytynyt sairaalassa.
Toby Jones
Toby Jones (s. 7. syyskuuta 1967 Oxford, Englanti, Yhdistynyt kuningaskunta) on brittiläinen näyttelijä. Kansainvälisen läpimurtoroolinsa Jones teki vuonna 2006 elokuvassa Kunniaton, jossa hän näytteli Truman Capotea. Sitä ennen hän oli esiintynyt vuodesta 1992 lähtien sivurooleissa useissa elokuvissa ja televisiosarjoissa.
Günter Raphael
Natsi-Saksan jälkeen
Pauline-vaimonsa kanssa Raphael esiintyi pianoduona, piti konserttikiertueita ja pääsi radiolähetyksiin. Vuonna 1948 Raphael sai Franz Liszt -palkinnon sävellyksestä; saman palkinnon oli saanut isoisä Albert Becker 70 vuotta aiemmin. Vuosina 1949–1953 Raphael opetti konservatoriossa Duisburgissa. Tänä aikana hän kuitenkin vietti kymmenen kuukautta sanatoriossa Uppsalassa. Vuonna 1956 Raphaelille tarjottiin tuomaskanttorin paikkaa Leipzigista, mutta hän kieltäytyi, koska ei halunnut luopua taiteellisesta vapaudestaan Itä-Saksan oloissa. Hän pääsi luennoitsijaksi Peter Cornelius -konservatorioon Mainziin ja Kölnin musiikkiyliopistoon, joista jälkimmäisessä hän sai nimityksen professoriksi vuonna 1957.
Toby Jones
Jones on näytellyt myös muun muassa elokuvissa The Mist – usva (2007), Frost/Nixon (2008), Captain America: The First Avenger (2011), Pappi, lukkari, talonpoika, vakooja (2011), Nälkäpeli (2012), Nälkäpeli – Vihan liekit (2013), Captain America: The Return of the First Avenger (2014), Serena (2014) ja Valon valtakunta (2022).
Günter Raphael
Natsi-Saksan jälkeen
Vuonna 1960 Raphael kuoli ambulanssissa matkalla Herfordiin pitkäaikaisen sairautensa takia. Vuonna 1968 hän sai postuumisti kunniasenaattorin arvonimen Leipzigin konservatoriosta.
Toby Jones
Hän on esiintynyt Dobby-kotitontun ääniroolissa elokuvissa Harry Potter ja salaisuuksien kammio (2002) ja Harry Potter ja kuoleman varjelukset, osa 1 (2010).
Günter Raphael
Sävellystuotanto
Raphaelin orkesterituotantoon kuuluvat muiden muassa viisi sinfoniaa vuosilta 1926–1953 ja useat konsertot eri soittimille. Raphael sävelsi myös vokaalimusiikkia ja teoksia sinfoniaorkesteria pienemmille soitinkokoonpanoille. Hänen soolosoitinteoksistaan monet ovat pianolle tai uruille sävellettyjä.
Toby Jones
Televisiossa Jones on nähty muun muassa sarjoissa Midsomerin murhat (1999–2000), Doctor Who (2010), Hercule Poirot (2010), Titanic (2012), Wayward Pines (2015), Agent Carter (2015), Syyttäjän todistaja (2016) ja Uusi Sherlock (2017).
Toby Jones on näyttelijä Freddie Jonesin poika.
Tanssivirtaa Tampereella -nykytanssifestivaali
Tanssivirtaa Tampereella -nykytanssifestivaali on vuodesta 1997 alkaen järjestetty festivaali, joka keskittyy kotimaiseen nykytanssiin. Kuusipäiväinen, toukokuun lopulla järjestettävä festivaali esittelee sekä tuoreita teoksia että jo aikaisemmin kantaesitettyjä. Ohjelmistossa on tanssiesitysten lisäksi tanssielokuvia ja muita tapahtumia. Festivaalin järjestää Tanssiteatteri MD.
Stefan Lubomirski
Stefan Andrzej Lubomirski (5. toukokuuta 1862 Dubrowna – 5. kesäkuuta 1941 Krakova) oli puolalainen prinssi ja Puolan olympiakomitean ensimmäinen puheenjohtaja.
Stefan Lubomirski oli kuuluisaa puolalaista aatelissukua ja arvoltaan prinssi. Hänen isänsä oli prinssi Eugeniusz Lubomirski.
Stefan Lubomirski aloitti hevosjalostuksen vuonna 1886 ja vuonna 1895 hän perusti veljiensä Wladyslawin ja Stanislawin kanssa oman hevosjalostusyrityksen. Prinssi Stefan Lubomirski oli myös aktiivi toimija perustaessaan Varsovan rautatieyhtiön, joka kapearaiteisena hoiti matkustaja- ja rahdinkuljetusta 1920- ja 30-luvuilla.
Juuri itsenäistyneessä Puolassa perustettiin 12. joulukuuta 1919 oma kansallinen olympiakomitea. Sen ensimmäiseksi puheenjohtajaksi valittiin Stefan Lubomirski. Hän toimi Puolan kansallisen olympiakomitean ensimmäisenä puheenjohtajana vuoteen 1921 asti. Sen jälkeen vuosina 1921-1923 hän oli Kansainvälisen olympiakomitean jäsen.
Prinssi Stefan Lubomirski oli naimisissa vuodesta 1902, ja hänellä oli neljä lasta eli kolme poikaa ja tytär. Hän kuoli toisen maailmansodan aikaan 5. kesäkuuta 1941 Krakovassa.
Sanny Hadjopoulos
Sanny Hadjopoulos, o.s. Häggman (27. tammikuuta 1872 Jyväskylä – 16. heinäkuuta 1952) oli suomalainen taidemaalari.
Sanny Hadjopoulos opiskeli Julie Wolfhornin piirustuskoulussa Berliinissä 1907, Damenakademiessa Münchenissä 1908-1912 sekä Académie de la Grande Chaumièressa Pariisissa 1928. Hän osallistui Suomen Taiteilijain näyttelyihin vuosina 1911, 1914 ja 1928. Sanny Hadjopoulos meni naimisiin lakitieteen tohtori, kirjailija Konstantin Hadjopouloksen kanssa ja muutti Saksaan jossa hän myös aloitti taideopintonsa. Hän asui vuoteen 1921 saakka ulkomailla pääasiassa Münchenissä ja Ateenassa.
Tina Turns the Country On
Tina Turns the Country On! on Tina Turnerin ensimmäinen sooloalbumi, joka on julkaistu vuonna 1974. Tina oli yhdessä silloin vielä Ike Turnerin kanssa.
Sotapetos
Sotapetos tarkoittaa sotarikosta, jossa petollisin keinoin rikkoen kansainvälisiä sopimuksia tai sotalakeja pyritään saattamaan vihollinen tilaan, jossa se voidaan tuhota ilman vastarintaa.
Fredrik Pettersson-Wentzel
Fredrik Pettersson-Wentzel (s. 23. heinäkuuta 1991 Uppsala, Ruotsi) on ruotsalainen jääkiekkomaalivahti. Hän on pelannut urallaan SHL:ssä Färjestadissa, HV71:ssä (jossa voitti Ruotsin-mestaruuden), Oskarshamnissa ja Timråssa.
Seuraura
Pettersson-Wentzel on Almtuna IS:n kasvatti. Hän puki kaudella 2007–2008 neljään ja kaudella 2008–2009 otteluun luukkuvahdiksi seuran HockeyAllsvenskan-joukkueessa, mutta ei saanut kuitenkaan vielä peliaikaa. Kaudella 2009–2010 Pettersson-Wentzel debytoi Allsvenskanissa, jossa hän pelasi tulokaskautensa aikana 37 runkosarja- ja neljä Kvalserien ES:n ottelua. Pettersson-Wentzel torjui kauden aikana kuusi nollapeliä. Almtuna ei kuitenkaan noussut Kvalserienistä Elitserieniin. Pettersson-Wentzel palkittiin kauden päätteeksi Allsvenskanin parhaana juniorina Guldgallretilla. Tammikuussa 2010 hän teki kaksivuotisen jatkosopimuksen Almtunan kanssa.
Naisten skeet ammunnan maailmanmestaruuskilpailuissa 2010
Naisten skeetin maailmanmestaruudesta ammuttiin 7. elokuuta 2010. Henkilökohtaisen kilpailun voitti Yhdysvaltain Kimberly Rhode tuloksella 97 (72+25) ja joukkuekilpailun Yhdysvallat tuloksella 205.
Fredrik Pettersson-Wentzel
Seuraura
Atlanta Thrashers varasi Pettersson-Wentzelin viidennellä kierroksella 128. pelaajana NHL:n varaustilaisuudessa 2010. Samana vuonna myös Jugra Hanty-Mansijsk varasi hänet KHL:n varaustilaisuudessa. Kauden 2010–2011 Pettersson-Wentzel menetti Almtunassa ykkösmaalivahdin paikkansa Magnus Hellbergille. Hän ehti pelata 16 runkosarjaottelua, kunnes tammikuussa 2011 Almtuna vuokrasi Pettersson-Wentzelin loppukaudeksi Elitserien-joukkue Timrå IK:hon maalivahtikaksikko Juha Pitkämäen epätasaisuuden ja Magnus Åkerlundin loukkaantumisen vuoksi. Hän pelasi liigassa loppukaudella 14 runkosarjaottelua.
Naisten skeet ammunnan maailmanmestaruuskilpailuissa 2010
Aikataulu
Suluissa Suomen aika (EEST)
Fredrik Pettersson-Wentzel
Seuraura
Pettersson-Wentzelin Almtuna-sopimuksessa oli optio Elitserieniin siirtymisestä, joten hän teki kaudeksi 2011–2012 kaksivuotisen sopimuksen Färjestad BK:n kanssa. Pettersson-Wentzel lähti kauteen Cristopher Nihlstorpin pääasiallisena kakkosmaalivahtina ja torjui 16 runkosarjaottelussa. Hän torjui Elitserien-uransa ensimmäisen nollapelin 29. tammikuuta 2012 Djurgårdens IF:ää vastaan, jolloin Pettersson-Wentzel torjui Färjestadin 1–0-voittoon päättyneessä ottelussa 25 kertaa. Kevään 2012 pudotuspeleissä hän jakoi varsin tasaisesti torjuntavastuun Nihlstorpin kanssa ja torjui kuudessa ottelussa. Pettersson-Wentzel torjui kauden aikana myös viidessä European Trophy -ottelussa. Kaudella 2012–2013 hän toimi Färjestadin pääasiallisena kakkosmaalivahtina Alexander Salákille ja Pettersson-Wentzel torjui 16 runkosarjaottelussa. Hän jäi kevään 2013 pudotuspeleissä kokonaan ilman peliaikaa, mutta Pettersson-Wentzel pelasi kuitenkin European Trophyn kaikki kolme playoff-ottelua, kun Salák pelasi samaan aikaan Channel One Cupissa. Färjestad tuli turnauksessa lopulta toiseksi hävittyään finaalissa Luleå HF:lle lukemin 2–0. Helmikuussa 2013 Pettersson-Wentzel teki kolmivuotisen jatkosopimuksen joukkueen kanssa.
Naisten skeet ammunnan maailmanmestaruuskilpailuissa 2010
Ennätykset
Ennen MM-kilpailuiden alkua voimassa olleet maailmanennätykset:
Fredrik Pettersson-Wentzel
Seuraura
Kaudella 2013–2014 Pettersson-Wentzel nousi Färjestadin pääasialliseksi vastuunkantajaksi ja hän pelasi 37 runkosarja- ja 15 playoff-ottelua. Pettersson-Wentzel torjui kauden aikana viisi nollapeliä. Hän voitti kauden päätteeksi SHL-hopeaa. Kaudella 2014–2015 Pettersson-Wentzel jakoi varsin tasaisesti Färjestadin torjuntavastuun Justin Poggen kanssa. Hän ei pelannut joukkueessa enää viimeistä sopimuskauttaan, vaan siirtyi kaudeksi 2015–2016 vuoden mittaisella sopimuksella HV71:een. Joulukuussa 2015 Pettersson-Wentzel teki joukkueen kanssa kaksivuotisen jatkosopimuksen.
HV71:ssä kausi 2016–2017 päättyi mestaruusjuhliin. Pettersson-Wentzel pelasi runkosarjassa 30 ottelua muttei päässyt kentälle enää pudotuspeleissä. Pelattuaan kolme kautta HV71:ssä Pettersson-Wentzel siirtyi yksivuotisella sopimuksella Saksan DEL-liigan Düsseldorfer EG:hen.
Maajoukkueura
Pettersson pelasi alle 20-vuotiaiden MM-kilpailuissa vuonna 2011. Ruotsin A-maajoukkueessa hän on pelannut kolme ottelua. Pettersson-Wentzel teki A-maajoukkuedebyyttinsä 19. huhtikuuta 2015 Timråssa Tšekkiä vastaan. Hän torjui Ruotsin 2-1-voittoon päättyneessä ottelussa 28 kertaa. Pettersson-Wentzel on pelannut myös yhteensä 14 nuorten maaottelua.
Pelityyli
Pettersson-Wentzel torjuu perhostyylillä. Pettersson-Wentzelin vahvuuksiin kuuluvat tekniset taidot, mentaliteetti, fyysinen voima ja räjähtävyys. Hänellä ei ole suuria heikkouksia ja Pettersson-Wentzel on viime vuosina kehittänyt myös pelikäsitystään. Hän käyttää pelipaidassaan sukunimestään vain osaa Wentzel.
Cypress Mountain
Hiihtokeskus sijoittuu pääasiassa kahden vuoren, 1440 metriä korkean Mt. Strachanin ja 1200 metriä korkean Black Mountainin, ympärille. Hiihtokeskuksessa on 53 alppihiihtorinnettä ja 19 kilometriä maastohiihtolatuja.
Cypress Mountain oli yksi 2010 talviolympialaisten suorituspaikoista. Siellä kilpailtiin kaikki freestyle- ja lumilautailulajit.
Nimestään huolimatta alueella ei ole Cypress Mountain -nimistä vuorta, vaan se sijaitsee 24 kilometriä hiihtokeskuksesta itään.
Helsinki bike show
Helsinki bike show on rakennettujen ja muunneltujen moottoripyörien ride-in -näyttely, joka on järjestetty Kaivopuistossa vuodesta 2004 lähtien kesäkuun alussa. Yleisöllä on näyttelyyn vapaa pääsy. Näyttelyn järjestää Muunneltujen Moottoripyörien Yhdistys eli MMAF, jonka tarkoituksena on edistää moottoripyörien muuntelua ja rakentamista harrastuksena.
Marcus Manlius Capitolinus
pienoiskuva|Manlius taistelee hyökkääviä gallialaisia vastaan. Marcus Manlius Capitolinus oli roomalainen sotilas, joka pelasti Capitoliumin vuonna 387 eaa. tai 390 eaa. Brennuksen johtamien gallialaisten hyökkäykseltä. Palkkioksi urhoollisuudestaan Marcus Manlius sai käyttää arvonimeä Capitolinus. Marcus Manlius kuului Manliusten patriisisukuun, ja toimi konsulina 392 eaa. Myöhemmin hän yritti auttaa plebeijejä aatelisia velkojia vastaan, mutta häntä ryhdyttiin syyttämään yksinvallan tavoittelusta ja hänet teloitettiin heittämällä alas Tarpeian kallioilta.
Tarinoiden mukaan Marcus Manlius toimi Capitoliumin varuskunnan komentajana, kun gallialaiset hyökkäsivät Roomaan vuonna 387 eaa. Hän torjui yöllisen hyökkäyksen kukkulalle, kun pyhien hanhien kaakatus oli herättänyt hänet. Gallialaiset olivat onnistuneet lyömään kaupungin muut roomalaiset joukot, ja vain Manliuksen puolustama linnoitettu Capitoliumin kukkula säästyi tuholta.
Solmut (albumi)
Albumi ei noussut viidenkymmenen myydyimmän albumin joukkoon Suomen viralliselle albumilistalle. Viidestä julkaistusta singlestä ”Sä et kulu pois” sekä ”Kaksi naista” nousivat radiolistalle, mutta molempien sijoitukset jäivät vaatimattomiksi.
Alarik II
Alarik II (tai Alaric, Alarich, Alarico tai Alaricus) (k. 507), oli visigoottien kuningas vuodesta 485 vuoteen 507. Hän seurasi tehtävässä isäänsä Eurikia. Alarik oli naimisissa Theodegothan kanssa, joka oli ostrogoottien kuninkaan Teoderik I:n tytär.
Alarikin valtakuntaan kuuluivat entisen roomalaisen Hispanian (nyk. Espanja ja Portugali) lisäksi luoteisosa roomalaisesta Gallia Aquitaniasta ja enin osa Gallia Narbonensista (nyk. eteläisessä Ranskassa). Alarik oli isänsä tavoin areiolainen, mutta suhtautui katolisiin lempeämmin kuin edeltäjänsä ja jopa salli Agden kirkolliskokouksen vuonna 506. Alarik julkaisi samana vuonna roomalaisiin lakeihin pohjautuvan Lex Romana Visigothorumin.
Comic Book Legal Defense Fund
Comic Book Legal Defense Fund (CBLDF) on yhdysvaltalainen säätiö, joka on omistautunut puolustamaan sarjakuva-alalla työskentelevien oikeuksia Yhdysvaltain perustuslain ensimmäisen lisäyksen mukaiseen sananvapauteen (ilmaisunvapauteen). Voittoa tuottamaton järjestö on esimerkiksi auttanut alan ihmisiä näiden jouduttua sarjakuvien sisällön takia tekijöinä, tai kauppiaina vastakkain viranomaisten kanssa ja ohjannut syytetyille ihmisten tekemiä lahjoituksia. Järjestö pyrkii saamaan sarjakuville samat vapaudet ilmaisuun, kuin muullakin taiteelle, kuten kirjallisuudella ja elokuvalla on.
Säätiö aloitti toimintansa virallisena järjestönä tammikuussa 1990 rahoilla, jotka jäivät yli Illinoislaisen kauppiaan 'Friendly Freddien' puolustamiseen lahjoitetuista varoista. CBLDF:n puolustamien sarjakuva-ammattilaisten joukossa on muun muassa Michael Diana. Säätiön aktiiveja ovat muun muassa käsikirjoittaja Neil Gaiman ja sarjakuvantekijät Jeff Smith ja Frank Miller.
EduFutura
EduFutura on Jyväskylän yliopiston, koulutuskuntayhtymä Gradian ja Jyväskylän ammattikorkeakoulun ylläpitämä koulutusorganisaatio. EduFutura-hankkeen tavoitteena on muun muassa kehittää toisen asteen oppilaitosten ja korkeakoulujen välistä yhteistyötä.
Wolfson College (Cambridge)
Wolfson College on yksi Cambridgen yliopiston 31 collegesta. Se perustettiin alun perin nimellä University College vuonna 1965, mutta nimettiin uudelleen Wolfson Foundationin avokätisen lahjoituksen jälkeen vuonna 1973. Wolfson College on tarkoitettu yli 21-vuotiaille opiskelijoille. Tämän vuoksi suurin osa Wolfsonin opiskelijoista suorittaa jatkotutkintoa (mm. MPhil ja PhD), mutta mukana on myös perustutkinto-opiskelijoita. Kun Cambridgen yliopisto vuonna 1965 poisti säännöistään sekacollegekiellon, Wolfson College oli Clare Hallin ja Darwin Collegen ohella ensimmäisiä Cambridgen collegeja, joka alkoi hyväksyä sekä mies- että naisopiskelijoita.
Finnlamelli
Finnlamelli on Etelä-Pohjanmaan Alajärvellä toimiva hirsitalojen valmistaja ja lamellihirsien kehittäjä. Se on perustettu 1995 ja kuulunut vuodesta 2018 DEN Groupiin.
Finnlamellin tuotannosta noin viidennes menee vientiin. Tärkeimpiä vientimaita ovat Japani, Norja, Ruotsi ja Hollanti. Finnlamelli on Suomen toiseksi suurin hirsitalotoimittaja noin 40 % markkinaosuudellaan. Yritys työllistää 120 henkilöä.
Baaba Maal
Baaba Maal (s. 12. marraskuuta 1953) on senegalilainen laulaja ja kitaristi. Hän syntyi Podorin kaupungissa, Morfilin saarella. Perinteen mukaan laulajia tulee vain griot-kastista, ja Baba Maal kuului kalastajakastiin. Hänen vanhempansa toivoivat hänen opiskelevan lakia, mutta Baba Maal päätti toisin.
Maal opiskeli musiikkia aluksi äitinsä johdolla ja myöhemmin Dakarin yliopistossa ja Pariisissa.
Maal yhdistää tuotannossaan senegalilaista musiikkia poppiin ja reggaeen.
Lucas Till
Lucas Till (s. 10. elokuuta 1990 Texas, Yhdysvallat) on yhdysvaltalainen näyttelijä. Hän tuli tunnetuksi Travis Brodya elokuvassa Hannah Montana. Till on esiintynyt muun muassa elokuvissa Walk the Line, The Spy Next Door ja X-Men: First Class, sekä televisiosarjoissa House ja Näkijä.
Vuosina 2016-2021 Till esitti Angus MacGyveria CBS:n Nuori MacGyver -sarjassa.
Till on esiintynyt myös Taylor Swiftin musiikkivideolla ”You Belong With Me”.
Zhang Yalin
Zhang Yalin (19. huhtikuuta 1981 Dalian – 14. helmikuuta 2010 Dalian) oli kiinalainen jalkapalloilija, joka pelasi keskikentällä. Hänen seuransa oli Dalian Shide vuosina 2000–2009. Zhang meni vuonna 2006 naimisiin näyttelijä, malli Jia Ninin kanssa. Parille syntyi tytär. Yalin kuoli lymfoomaan.